Alternatívny odvlhčovač vzduchu vyrobíte veľmi jednoducho. Budete potrebovať vrecúško, ktoré prepúšťa vzduch (napr. textilné), do ktorého vložíte niektorý z materiálov s dobrými sacími vlastnosťami. Môžete použiť podstielku pre mačky (bentonit), kamennú alebo klasickú kuchynskú soľ, ryžu, alebo čierne uhlie. Ak chcete, aby takýto hand made odvlhčovač pohlcoval pachy, k niektorému zo spomenutých materiálov prisypte trochu mletej kávy. Rovnakým spôsobom si môžete vyrobiť aj odvlhčovač vzduchu do auta.